उज्जैन- स्वाइन फ्लू से युवक की मौत
सर्द मौसम में एच1एन1 इन्फ्लूएंजा स्वाइन फ्लू से पहली मौत हुई है। सात दिन तक उपचार के बाद मरीज ने इंदौर के निजी अस्पताल में गुरुवार शाम 5.30 बजे दम तोड़ दिया। मरीज की मौत से स्वास्थ्य विभाग बेखबर है। बहादुरगंज क्षेत्र के व्यक्ति को सर्दी-खांसी व बुखार होने पर इंदौर के निजी अस्पताल में भर्ती किया था। डॉक्टर ने प्रारंभिक जांच में ही स्वाइन फ्लू की आशंका जताई थी।
मरीज के स्वाब का नमूना लेकर जांच के लिए जबलपुर भेजा था। रिपोर्ट से मरीज में स्वाइन फ्लू की पुष्टि हुई थी। मरीज की हालत गंभीर होने से उसे वेंटीलेटर पर रखा था। गुरुवार शाम को मरीज की मौत हो गई है। इंदौर के राजश्री अपोलो अस्पताल से इसकी पुष्टि हुई है। हालांकि अभी इस बारे में स्वास्थ्य विभाग के अधिकारियों को सूचना नहीं मिली है।
यहां नि:शुल्क उपचार
आरडी गार्डी मेडिकल कालेज आगर रोड,सीएचएल मेडिकल सेंटर हरिफाटक मार्ग,एसएस गुप्ता हास्पिटल फ्रीगंज,पाटीदार हास्पिटल घासमंडी,संजीवनी अस्पताल व पुष्पा मिशन अस्पताल देवास रोड पर तथाूw माधवनगर अस्पताल के आईसोलेट वार्ड में मरीज अपना इलाज नि:शुल्क करवा सकते हैं। निजी अस्पतालों में उपचार का खर्च शासन की ओर से उठाया जाता है।
मरीज को स्वाइन फ्लू होने की पुष्टि हो चुकी थी। उसकी हालत गंभीर थी। मृत्यु के बारे में अभी कोई जानकारी नहीं मिली है। देवऋषि गोहिया, नोडल अधिकारी आईडीएसपी
hin_Deva hin_Deva hin_Deva hin_Deva hin_Deva hin_Deva